Ingelin

Ingelin er et relativt sjeldent norsk kvinnenavn. Det har norsk navnedag 7. november.

Etymologi
Ingelin har flere opprinnelser. Det er:
 en nyere kombinasjon av navneleddene Ing og lin. Ing er et gudenavn som kan spores tilbake til urgermanske *Ingwaz. Lin er et navneledd dannet av navnet Lina, som en kortform av navn som slutter på -lina. Denne endelsen brukes som regel for å omdanne et mannsnavn til et kvinnenavn.
 en norsk og svensk form av det færøyske og islandske navnet Ingilín, som er sammensatt av ing (se over) og lín, «lin».
 en variant av Ingerline, en nyere sammensetting av Inger og navneleddet lin (se over).

Utbredelse
Ingelin er kjent brukt i norske middelalderballader. Navnet Ingelin er kjent brukt én gang i Norge ca 1720, og deretter fra 1935.

|}

Kjente personer med navnet
Personene i listen er ordnet kronologisk etter fødselsår.
 Ingelin Killengreen (f. 1947), norsk jurist og tidligere politimester i Oslo
 Ingelin Steinsland (f. 1974), norsk matematiker
 Ingelin Noresjø (f. 1976), norsk politiker
 Ingelin Røssland (f. 1976), norsk forfatter og journalist

Referanser

Eksterne lenker

Kvinnenavn